KL Menjerit The Series

KL Menjerit The Series ialah sebuah siri drama televisyen Malaysia 2008 arahan Fairuz Loy, dengan skrip oleh Farhana Fauri terbitan bersama Tayangan Unggul dan Hadir Dinamik. Diadaptasi dari filem KL Menjerit (2002) dan KL Menjerit 1 (2005), siri ini disiarkan di slot MegaDrama Astro Ria bermula 25 Februari hingga 4 April 2008.

Pelakon
 Adi Putra sebagai Shahrol
 Ayu Raudhah sebagai Ayu
 Que Haidar sebagai Opie
 Bell Ngasri sebagai Bell
 Shaheizy Sam sebagai Jeff
 Ainul Aishah
 Nabila Huda sebagai Mira
 Fizz Fairuz sebagai Norman
 Ijoy Azhari sebagai Iqbal
 Julia Ziegler sebagai Nisha
 Fadilah Mansor
 Kenji Sawahi 
 Azlan Komeng
 Adam Corrie Lee

Penerbitan
Biarpun diilhamkan daripada dua filem KL Menjerit, namun jalan ceritanya tidak kena mengena langsung dengan kedua-dua filem itu. Jalan cerita telah disesuaikan untuk siri ini, namun masih berkisar kepada dunia Mat Rempit dan lumba haram.

Untuk versi drama, watak Shahrol yang dilakonkan oleh Rosyam Nor dalam dua filem KL Menjerit, telah dilakonkan oleh Adi Putra. Manakala, watak Ayu yang dilakonkan oleh Lisdawati dalam KL Menjerit dilakonkan oleh Ayu Raudhah untuk versi drama.

Skrip drama ini ditulis oleh Farhana Fauri dengan Gayatri Su-Lin Pillai berkhidmat sebagai penasihat penerbitan, manakala Fairuz Loy berkhidmat sebagai pengarah.

Lihat juga
 KL Menjerit
 KL Menjerit 1

Rujukan

Kategori:Drama Melayu 2008
Kategori:Rancangan Astro Ria